#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. február 25-i ülésére

**valamint**

### Szombathely Megyei Jogú Város Közgyűlésének

### Fenntarthatósági és Klímastratégiai Szakmai Bizottságának

### 2025. február 26-i ülésére

*Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

**Szombathely, Dob utca feszültségingadozás miatt a Kárpáti Kelemen utcát, Lejtő sétányt, Kilátó utcát, illetve a Dob utcát érintő villamoskábel kiépítése**

Az E.ON Észak-dunántúli Áramhálózati Zrt. (9027 Győr, Kandó Kálmán utca 11-13.) megbízásából a VILLKÁSZ Kft. (9700 Szombathely, Mérleg utca 1/A.) kérelmet nyújtott be Szombathely Megyei Jogú Város Önkormányzatához a Szombathely, Dob utca feszültségingadozása tárgyú munka keretében 866 fm hosszúságú 11 kV-os villamosenergia ellátást biztosító földkábel, 248 fm hosszúságú 0,4 kV-os villamosenergia ellátást biztosító földkábel, 1 db KTW630/R típusú transzformátor állomás (300 cm x 150 cm x 175 cm), 2 db 6 áramkörös kábelszekrény (K28, K31) engedélyezésére. A tervezett nyomvonalat az 1. számú melléklet szemlélteti.

A tervezett villamos energia ellátást biztosító földkábel építés új nyomvonalon fog megvalósulni, amely a kivitelezés során a zöldterület bontásával is jár. A tervezett nyomvonal az alábbi önkormányzati tulajdonú földrészleteket érinti:

* 3740/2 hrsz-ú ingatlanon létesített gyalog- és kerékpárút
* 4522 hrsz-ú Kárpáti Kelemen utca közút és zöldterület
* 4372/5 hrsz-ú Lejtő sétány zöldterület
* 4372/4 hrsz-ú Lejtő sétány zöldterület, közút
* 4372/3 hrsz-ú Lejtő sétány zöldterület
* 4372/2 hrsz-ú Lejtő sétány zöldterület
* 4362 hrsz-ú Kilátó út kavicsolt terület (padka), közút
* 4342/8 hrsz-ú Dob utca kavicsolt terület, közút

Nyomvonal leírása:

A tervezett 11 kV-os földkábel nyomvonala a 3740/2 hrsz-ú ingatlanon épített transzformátor állomásból indul, halad a gyalog- és kerékpárút burkolatában, keresztezi a Kárpáti Kelemen utca útburkolatát, majd északi irányba fordul és halad a Lejtő sétányig a zöldterületben. A nyomvonal a Kárpáti Kelemen utcából a Lejtő sétány irányába nyugatra fordul, a déli oldalon halad a 4373/3 hrsz-ú ingatlan telekhatáráig a zöldterületben, ahol keresztezi a közút burkolatát, a 4371/3 hrsz-ú ingatlan keleti telekhatárától a 4372/4, 4372/3, 4372/2 hrsz-ú Lejtő sétányban az északi oldalon a telekhatárral párhuzamosan halad a zöldterületben a lakosság által ültetett fák favédelmi zónájában, cserjék érintettségével. A Kilátó utca 39. és a Dob utca 28. közötti területen valósulna meg a KTW630/R típusú transzformátor állomás.

A tervezett 0,4 kV-os földkábel nyomvonala az újonnan létesülő KTW630/R típusú transzformátor állomásból indul, csatlakozik a Lejtő sétány - Kilátó utca - Dob utca kereszteződésben meglévő oszlophoz, közben elhalad a Lejtő sétány és a Kilátó utca által határolt zöldterületben lévő fa favédelmi zónájában. A meglévő oszlopnál elbontásra kerül a 4 áramkörös elosztószekrény, helyette 6 áramkörös elosztószekrény létesül (K28). Az oszlopból két irányban létesül új földkábel. Az egyik szakasz a 4362 hrsz-ú Kilátó utcában az utca nyugati oldalán létesül a kavicsolt terület, aszfalt burkolatú közút keresztezésével, majd újra kavicsolt területen, padkában halad a 37. szám előtti meglévő kábelszekrényig (K30). A másik szakasz a 4342/8 hrsz-ú Dob utcában az aszfalt burkolatú közút keresztezésével a nyugati oldalon a halad a kavicsolt padkában, a 12. számnál a közút keresztezéssel csatlakozik a meglévő oszlophoz, ahol az oszlop mellett 6 áramkörös elosztószekrény létesül (K31).

A fás szárú növények védelme érdekében javaslom, hogy a kivitelezéshez szükséges közútkezelői- és tulajdonosi hozzájárulás azzal a feltétellel kerüljön kiadásra, ha a Beruházó jogosultsággal rendelkező szakági tervezővel favédelmi tervet készíttet, amelyet a Városstratégiai, Idegenforgalmi és Sport Bizottság elé kell terjeszteni jóváhagyásra.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2025. február „ ”**

**/: Horváth Soma :/**

**I.**

**Határozati Javaslat**

**…../2025. (II.25.) VISB. sz. határozat**

A Városstratégiai, Idegenforgalmi és Sport Bizottság a „*Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára*” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

A Bizottság hozzájárul, hogy az E.ON Észak-dunántúli Áramhálózati Zrt. beruházásában tervezett „Szombathely, Dob utca feszültségingadozás” tárgyú munka keretében a villamos energia ellátást biztosító 11 kV-os és 0,4 kV-os földkábel, szabadon álló 6 áramkörös elosztószekrények, valamint transzformátor állomás kiépítésre kerüljenek azzal a feltétellel, hogy a kivitelezéshez szükséges közútkezelői- és tulajdonosi hozzájáruláshoz favédelmi tervet kell készíteni oly módon, hogy a lakosság által ültetett fák és cserjék kapcsán a Kivitelező folytasson egyeztetést az érintett ingatlan tulajdonosával, a favédelmi tervet a Városstratégiai, Idegenforgalmi és Sport Bizottság elé kell terjeszteni jóváhagyásra.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**II.**

**Határozati Javaslat**

**…../2025. (II.26.) FKSZB. sz. határozat**

A Fenntarthatósági és Klímastratégiai Szakmai Bizottság a „Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.1.) önkormányzati rendelet 69. § 5. pontja alapján egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Dob utca feszültségingadozás” tárgyú munka keretében a villamos energia ellátást biztosító 11 kV-os és 0,4 kV-os földkábel, szabadon álló 6 áramkörös elosztószekrények, valamint transzformátor állomás kiépítésre kerüljenek azzal a feltétellel, hogy a kivitelezéshez szükséges közútkezelői- és tulajdonosi hozzájáruláshoz favédelmi tervet kell készíteni oly módon, hogy a lakosság által ültetett fák és cserjék kapcsán a Kivitelező folytasson egyeztetést az érintett ingatlan tulajdonosával, a favédelmi tervet a Városstratégiai, Idegenforgalmi és Sport Bizottság elé kell terjeszteni jóváhagyásra.

**Felelős**: Dr. Nemény András polgármester

Horváth Soma, alpolgármester

Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal